CELEX: 22000A1011(01)
Language: sl
Date: 2000-10-19 00:00:00
Title: Sporazum med Evropsko skupnostjo in Kraljevino Norveško o sodelovanju Norveške pri delu Evropskega centra za spremljanje drog in odvisnosti od drog

Pomembno pravno obvestilo

|

22000A1011(01)

Uradni list L 257 , 11/10/2000 str. 0024 - 0026

		Sporazummed Evropsko skupnostjo in Kraljevino Norveško o sodelovanju Norveške pri delu Evropskega centra za spremljanje drog in odvisnosti od drogPOGODBENICI STA SE –zavedajoč se potrebe po mednarodnem sodelovanju v boju proti nevarnostim drog in odvisnosti od drog v družbi,s ponovno potrditvijo zelo tesnih zgodovinsko uveljavljenih kulturnih, poslovnih in socialnih povezav med Evropsko unijo in Norveško, posebno gospodarskih, političnih in pravnih povezav, uveljavljenih preko sporazuma Evropskega gospodarskega prostora,upoštevajoč, da je Evropska skupnost s Sklepom 90/611/EGS [1] prevzela Konvencijo Združenih narodov proti nedovoljenem prometu z narkotičnimi substancami in psihotropnimi snovmi, v nadaljevanju "Dunajska konvencija", in deponirala deklaracijo o pristojnosti v zvezi z njenim členom 27 [2], in upoštevajoč, da je Norveška 14. novembra 1994 ratificirala Dunajsko konvencijo,upoštevajoč, da je Evropska skupnost, z Uredbo Sveta (EGS) št. 302/93 [3] ("Uredba"), ustanovila Evropski center za spremljanje drog in odvisnosti od drog ("Center"),ob upoštevanju naslednjega:(1) Uredba v členu 13 določa, da bo Center odprt za sodelovanje tistih držav nečlanic Skupnosti, ki si delijo interese Skupnosti in njenih držav članic; ker je Norveška zaprosila za sodelovanje.(2) Norveška si deli cilje, določene za Center v Uredbi.(3) Norveška soglaša z opisom nalog Centra in njegovimi delovnimi metodami ter prednostnimi področji, kot je opisano v Uredbi.(4) Na Norveškem obstaja ustanova, primerna za povezavo z Evropsko informacijsko mrežo za droge in odvisnosti od drog –ODLOČILI SKLENITI NASLEDNJI SPORAZUM:Člen 1Norveška bo v celoti sodelovala pri delu Centra, pod pogoji, določenimi v tem sporazumu.Člen 2Evropska informacijska mreža za droge in odvisnosti od drog (Reitox)1. Norveška se poveže z Evropsko informacijsko mrežo za droge in odvisnosti od drog (Reitox).2. Norveška v 28 dneh po začetku veljavnosti tega sporazuma obvesti Center o glavnih elementih svojega nacionalne informacijske mreže, vključno s svojim nacionalnim nadzornim centrom, in imenuje druge specializirane centre, ki bi lahko koristno prispevali k delu Centra.3. Po soglasni odločitvi članov upravnega odbora bo na Norveškem določen specializirani center kot nacionalna informacijska točka.Člen 3Upravni odborUpravni odbor Centra povabi predstavnika Norveške, da sodeluje pri njihovih sestankih. Predstavnik sodeluje v celoti, brez pravice do glasovanja. Kljub temu lahko upravni odbor izjemoma skliče sestanek, omejen na predstavnike držav članic in Evropske komisije, o vprašanjih, ki predvsem zanimajo Skupnost in njene države članice.Upravni odbor bo na sestanku s predstavniki Norveške določil podroben režim glede sodelovanja Norveške pri delu Centra.Člen 4Znanstveni odborUpravni odbor Centra povabi predstavnika Norveške, da v celoti sodeluje na sestankih znanstvenega odbora, brez pravice do glasovanja.Člen 5ProračunNorveška bo plačala Centru 5,5 % subvencije Evropske Unije, razen subvencije za nacionalno informacijsko točko mreže Reitox.Člen 6Zaščita in zaupnost podatkov1. Če Center na osnovi tega sporazuma osebne podatke, ki ne omogočajo ugotavljanja istovetnosti fizičnih oseb, v skladu z nacionalno zakonodajo posreduje norveškim oblastem, se ti podatki lahko uporabijo samo v določen namen in pod pogoji, ki jih predpisuje organ, ki jih je posredoval.2. Podatki o drogah in odvisnosti od drog, ki jih Center pošilja norveškim oblastem, se lahko objavijo v skladu s pravili Skupnosti in Norveške o razširjanju in zaupnosti podatkov. Osebni podatki ne smejo biti objavljeni ali dostopni javnosti.3. Imenovani specializirani centri na Norveškem niso obvezani, da posredujejo podatke, ki se po norveški zakonodaji uvrščajo med zaupne.4. Glede na podatke, ki jih norveške oblasti posredujejo Centru, bodo slednje zavezane v skladu s pravili, določenimi v členu 6 Sporazuma.Člen 7Pravni statusCenter je v skladu z norveško zakonodajo pravna oseba in na Norveškem uživa pravno sposobnost, ki jo pravnim osebam priznava norveška zakonodaja.Člen 8OdgovornostOdgovornost Centra je urejena s pravili, določenimi v členu 16 Sporazuma.Člen 9Sodišče Evropskih skupnostiNorveška prizna pristojnost Sodišča Evropskih skupnosti nad Centrom, kot je določeno v členu 17 Sporazuma.Člen 10PrivilegijiNorveška Centru podeli privilegije in imunitete enakovredne tistim, ki jih vsebuje Protokol o privilegijih in imunitetah Evropskih skupnosti.Člen 11Kadrovski predpisiZ odstopanjem od člena 12(2)(a) pogojev o zaposlitvi drugih uslužbencev Evropskih skupnosti izvršni direktor Centra lahko pogodbeno zaposli norveške državljane, ki uživajo vse državljanske pravice.Člen 12Začetek veljavnostiTa sporazum začne veljati prvi dan drugega meseca po datumu prejema zadnjega uradnega obvestila, ki potrjuje, da so izpolnjene pravne zahteve pogodbenice za začetek veljavnosti Sporazuma.Člen 13Veljavnost in prenehanje1. Ta sporazum se sklepa za nedoločen čas.2. Vsaka pogodbenica lahko odpove ta sporazum s pisnim obvestilom drugi pogodbenici. Sporazum preneha veljati dvanajst mesecev po dnevu prejetja uradnega obvestila o notifikaciji.[1] UL L 326, 24.11.1990, str. 56.[2] UL L 326, 24.11.1990, str. 57.[3] UL L 36, 12.2.1993, str. 1.--------------------------------------------------Izjava Komisije Evropskih skupnostiKomisija bo v času priprave proračuna zaprosila Evropski center za spremljanje drog in odvisnosti od drog, da v celoti upošteva pripombe Norveške glede njenega prispevka.--------------------------------------------------